OFK Kubogi guruh bosqichiga qur’a tashlandi. O‘zbekiston klubining raqiblari ma’lum

Futbol bo‘yicha OFK Kubogining 2022-yilgi mavsumi guruh bosqichiga 17-yanvar, dushanba kuni qur’a tashlandi.

Unga ko‘ra, musobaqada ishtirok etadigan o‘zbek klubi E guruhidan joy oldi. Hozirda ikki o‘zbek klubining musobaqada qatnashish ehtimoli mavjud: “Nasaf” Chempionlar Ligasi pley-off bosqichida “Baniyas” (BAA) ustidan g‘alaba qozonsa, O‘zbekiston chempionatida 2-o‘rinni egallagan “So‘g‘diyona” OFK Kubogi E guruhidan o‘rin egallaydi. “Ajdarlar” BAA klubiga mag‘lub bo‘lgan taqdirda qarshiliklarning o‘zi OFK Kubogiga yo‘l oladi, “So‘g‘diyona” esa 2022-yilgi mavsumda xalqaro musobaqalarda ishtirok eta olmaydi.
Qayd etish kerak, E guruhidan Markaziy Osiyo davlatlari klublari o‘rin oldi.
OFK Kubogi E guruhi
2022-yilgi OFK Kubogi guruh bosqich o‘yinlari 18-maydan 30-iyungacha bo‘lgan muddatda bo‘lib o‘tadi. 9—10-avgustda mintaqalar bo‘yicha yarim final va final bahslari o‘tkaziladi. Musobaqaning hal qiluvchi o‘yinini esa 2022-yilning 22-oktabrida o‘tkazish rejalashtirilgan.
 Osiyo Chempionlar Ligasining 2022-yilgi mavsumi guruh bosqichiga qur’a tashlandi